Lav et referat af nedenstående tekst:

Tekst:
Natten mellem lørdag og søndag blev Aalborg Øst ramt af te brande. De tre brande blev alle anmeldt mellem klokken 02.00 og klokken 03.00. Den første brand startede i en tøjcontainer klokken 02.09 på en parkeringsplads på Saltumvej. Små tyve minutter senere blev der spottet røg fra en skraldespand på Fyrkildevej. Godt en halv time senere blev der anmeldt en brand i en nedgravet container på Blåkildevej. Alle tre brande er mindre brande. Det oplyser vagtchef ved Nordjyllands Politi, Bruno Brix. Nordjyllands Politi kan endnu ikke sige noget om, hvad årsagen er til de tre brande, men det korte tidsrum og den korte afstand mellem brandene, gør brandene mistænkelige. - Når brandene er samlet så tæt på hinanden, så kan man ikke udelukke, at brandene kan være påsatte, siger vagtchef Bruno Brix. Som det ser ud lige nu har Nordjyllands Politi ingen vidner til de tre brande, og de søger derfor hjælp fra borgere, der kan have set noget eller har oplysninger om brandene. Borgere, der har oplysninger, der kan hjælpe politiet, kan kontakte Nordjyllands Politi på telefon 114.

Referat:
Tre brande mellem klokken 02.00 og 03.00 søndag har bragt mystik hos Nordjyllands Politi, der nu søger hjælp hos folk, der har set noget.